Boerevryheid - My volk Staan Op!!!! - Stormfront
Boerevryheid - My volk Staan Op!!!!
08-13-2005, 04:08 AM #1
DR. J. (LETS) PRETORIUS
M.B.Ch.B (Pret.) M.Prax. Med (Pret.) MFAP (SA)
Die Spesiale Rapporteur Van die Verenigde Nasies
Oor die Situasie van Mense Regte en Fundamentele Vryheid van Inheemse Volkere,
Tans op besoek in Suid Afrika,
P/A Die Verenigde Nasies se Inligting Sentrum,
H/V Schoemanstraat en Pretoriusstraat,
Geagte Mnr Stavenhagen,
Ek is ingelig dat u so pas ’n 11 daagse toer op uitnodiging van die Suid Afrikaanse Buitelandse Sake departement, deur Suid Afrika voltooi het. Verder word ek meegedeel dat u op Maandag 8 Augustus 2005 ’n perskonferensie hou om u indrukke aan die media bekend te stel.
Ek wil dit baie dringend onder u aandag bring dat die Boerevolk, die enigste Blanke Inheemse volk in Afrika is. Die Boerevolk is inderdaad ook ‘n minderheidsgroep teen wie daar tans op feitlik elke terrein van Volkswees, menseregteskendings gepleeg word. Dit is nie vir my vreemd dat u nie met verteenwoordigers van die Boerevolk gepraat het nie, want dit is juis een van die ernstige menseregteskendings wat tans teen die Boerevolk deur die regering van die dag gepleeg word nl. om nie ons bestaansreg te erken nie; daarom het hulle nie vir ons ’n afspraak met u gereël nie.
Ek is daarvan oortuig dat u opdrag tog sekerlik nie net die konsultasie met Swart en Gekleurde Inheemse volkere behels nie. Om hierdie rede, wil ek die ONAFHANKLIKHEIDSEIS van die Boerevolk dringend onder u aandag bring deurmiddel van die MAJUBA DEKLARSIE. Die Regering, Mnr Mandela en ook verskeie Ambassades, het reeds ’n afskrif van hierdie belangrike dokument en EIS ontvang. Ek heg afskrifte van hierdie korrespondensie aan by hierdie skrywe.
Ek sal die Korrespondensie per e-pos stuur na die webwerf wat klaarblyklik vir hierdie doel geskep is, maar gaan ook die dokumente persoonlik aan u by die nuuskonferensie oorhandig.
Sal u so vriendelik wees om ontvangs van hierdie skrywe te erken.
Met dank dat u ons saak ter tafel sal neem.
Dr J (Lets) Pretorius
Ns. Afskrifte van die brief word gestuur aan die Suid Afrikaanse Regering asook aan die volgende Ambassades:
Griekeland Italië Argentinië Israel
Duitsland Finland België Ierland
Canada Frankryk VSA Switzerland
Nederland Hongarye Australië Denemarke
Last edited by michellemans; 08-13-2005 at 05:25 AM.
08-13-2005, 04:12 AM #2
Re: Boerevryheid - My volk Staan Op!!!!
Lees die storie by:
Gestuur deur: Dr J Lets Pretorius
VN-gesant bekyk SA inheemses, kry dokumente oor Boerevolk
Aug 08 2005 10:31:30:417PM
Daar is 'n "implementeringsgaping" in Suid-Afrika tussen die regering se verklaarde doelwitte om te voorsien in die inheemse Khoi en San-gemeenskappe se behoeftes en dít wat dié gemeenskappe in die praktyk beleef.
Dit is een van die inheemse Suid-Afrikaanse gemeenskappe se groot probleme wat die Verenigde Nasies (VN) se spesiale gesant oor inheemse bevolkings se menseregte en fundamentele vryhede tydens 'n besoek aan die land opgemerk het.
Mnr. Rodolfo Stavenhagen het gister aan die einde van sy besoek gesê dié implementeringsgaping raak nie net dié inheemse gemeenskappe nie en is ook nie uniek aan Suid-Afrika nie.
Wat hom wel van Suid-Afrika bë?ndruk, is die regering se verbintenis daartoe om dié probleme te probeer regstel.
Hy het op 'n nuuskonferensie 'n pak dokumente in ontvangs geneem van dr. Lets Pretorius, een van die aangeklaagdes in die Boeremagverhoor. Pretorius voer aan dat die Boerevolk 'n inheemse volk is wie se reg op selfbeskikking misken word en teen wie menseregteskendings gepleeg word.
Stavenhagen het gesê hy het voorheen met die Groep van 63 vergader en stel belang in die gebeure in Afrikanergeledere.
- Neels Jackson
08-13-2005, 04:14 AM #3
OPSOMMING VAN DIE EIS
1.	Verteenwoordigers van die Boerevolk EIS deur middel van die MAJUBA DEKLARASIE namens die BOEREVOLK haar ONAFHANKLIKHEID op sterkte van afsonderlike en gesamentlike gronde, van toepassing en ter sprake op die volgende terreine:
1.3	ERNSTIGE SKENDING VAN MENSEREGTE (op verskillende terreine) volgens die Verenigde Nasies se handves.
1.4	Die INTERNASIONALE VOLKEREG.
1.5	Die sg. “ACCORD ON AFRIKANER SELF-DETERMINATION”.
1.6	Die verslag van die VOLKSTAATRAAD.
1.7	Die TUSSENTYDSE GRONDWET
1.8	Die FINALE GRONDWET.
1.9	Gegrond op ŉ Uitspraak van die KONSTITUSIONELE HOF
1.10	AFDWINGING van selfbeskikking GEGROND OP EIERIGTING.
2.	Hierdie eis word geplaas voor:
1.1	Mnr Mandela (op grond van sy onafgehandelde taak)
1.2	Mnr Mbeki (op grond van sy posisie as Staatspresident van Suid Afrika.)
1.3	Aan die Kommissie van Mense Regte in Suid Afrika,
1.4	asook by die VVO se sekretariaat vir die skending van menseregte
1.5	Aan verskeie ambassades
1.6	Aan alle internasionale pers agentskappe beskikbaar.
1.7	Verskeie Internasionale Webblaaie
1.8	Indien nodig voor die GRONDWETLIKE HOF
1.9	Indien nodig voor die INTERNASIONALE HOF
08-13-2005, 05:29 AM #4
"Die wêreld moet weet: ons sal weer veg en ons sal weer vry wees!"
Die herdenking van die Tweede Vryheidsoorlog is vir die Afrikanervolk van die allergrootste belang. Naas die geskiedenis van die Groot Trek is die oorlog die gebeurtenis wat die diepste ingegrif is in die siel van die Afrikaner. Sonder die Trek en sonder die diep spore wat hierdie Vryheidsoorlog nagelaat het, is die bestaan en die karakter van die Afrikanervolk ondenkbaar. Daarom verbaas dit ons nie dat daar duidelik pogings aan die gang is om die betekenis van die Tweede Vryheidsoorlog in die gemoed van die Afrikanervolk aan te tas, te verwater of te probeer vernietig. Dit pas in ons vyande se plan om die Afrikanervolk van sy geskiedenis en sy geestelike wortels te vervreem.
Gedurende die Tweede Vryheidsoorlog is die volksbande van die Afrikanervolk deur triomf en neerlaag, deur oorwinning en smart, onwrikbaar gesmee op die aambeeld van die geskiedenis. Die erfenis van ons volk uit die lydensgeskiedenis van die oorlog is 'n onvernietigbare en onvervangbare een. Dit het ons verhef tot 'n hoë rang onder die nasies, in die eerste plek omdat dit 'n morele en regverdige stryd vir 'n volk se vryheid was, maar veral ook oor die heldhaftige wyse waarop die klein Boerevolk vir drie jaar lank verbete teen die magtige Britse ryk kon staan.
Soos min ander volke het die Afrikanervolk deur sy offers en heldedade 'n aansien verwerf wat aan die legendariese grens. Die krygsvernuf van die Boeregeneraals, die vindingrykheid van die burgers in die veld, die getrouheid en standvastigheid van die Boerevrou – hierdie dinge het mense se harte aangegryp en het weerklank gevind in New York, Londen, Brussel, Amsterdam, Parys, Rome, Berlyn en Moskou. Veral onder die Protestants-Dietse volke van Europa is aangevoel dat die Boere 'n stryd moes stry wat eintlik ook húlle stryd was: 'n stryd van die geloof teen die gryplus van die Britse Empire, teen die minagting van 'n klein volk se vryheid. Daar is oral besef dat Brittanje se oorlog teen die Boere nie met die Christelike geloof te versoen is nie.
Die gewetenlose veldtog deur die Britte om die twee onafhanklike Boererepublieke gewelddadig te onderwerp het mense oral in die beskaafde wêreld met weersin vervul. Vandaar dan ook dat vrywilligers uit ander volke spontaan by die Boeremagte aangesluit het: Iere, Skotte, Amerikaners, Russe, Duitsers, Nederlanders, Skandinawiërs en andere. Hulle was bereid om hulle lewe vir die saak van die Boere te gee. Hierdie feit staan vandag steeds as 'n getuienis van die reg van die Boeresaak en as 'n ewige aanklag teen Brittanje se wandaad.
Dat die Boerevolk meer as 26 000 vroue en kinders in Britse konsentrasiekampe aan die dood moes afstaan is so 'n groot skandvlek op die Britse militêre geskiedenis dat ‘n Engelse geestelike, C.F. Aked, op 22 Desember 1901 in die Engelse kerk te Liverpool daaromtrent verklaar het: "Groot-Brittanje kan sy oorloë nie wen nie sonder die toevlug te neem tot die laagste veragtelike daad van die veragtelikste skurk op aarde: die daad om na ‘n dapper man se hart te slaan met sy vrou se eer en sy kind se lewe." Vir hierdie "grusame vergryp teen die beskawing", soos Aked dit bestempel het, moet Brittanje steeds verantwoording doen
Om die redes hierbo genoem, verklaar die Boere-Afrikaners van vandag:
* Dat die herdenking van die Tweede Vryheidsoorlog vir ons 'n heilige plig en verantwoordelikheid is wat ons nie sal ontwyk nie. Ons wil nie alleen herdenk nie, maar ons wil ook bemoediging en inspirasie put uit die heldedom van daardie stryd. Die huidige geslag van Afrikaners moet deur die herdenking van die oorlog nuwe krag en visie ontwikkel vir die stryd waarin ons gewikkel is en vir dit wat nog voorlê – 'n stryd wat duidelik ooreenstem met dit wat die Boererepublieke ondervind het in die aanloop tot die oorlog, en ook daarna.
* Dat die minagting en vernietiging van die reg van die Boererepublieke aan die einde van die negentiende eeu in ons tyd voortgesit word deur politieke magte wat met die steun van Brittanje en ander lande optree om die vaderland van die Boer finaal van hom te vervreem en om sy vryheid en onafhanklikheid te vernietig deur middel van swart oorheersing. Ook hierdie plan van ons vyande sal nie slaag nie, soos die plan van Milner en Kitchener op die lange duur nie kon slaag nie. Op 31 Mei 1961 is opnuut 'n Afrikanerrepubliek onder dr. H.F. Verwoerd tot stand gebring, 'n republiek vry van Britse oorheersing!
* Dat ons is diep bewus is van ons volk se verantwoordelikheid teenoor die geslag wat in 1899-1902 die hoogste tol moes betaal vir die vryheid en die reg van die Boererepublieke. En waar die republikeinse vyheid, wat in 1961 herwin is, deur verraad en ontrou weer verlore gegaan het sonder dat daar om die vryheid van ons vaderland geveg is, weeg daardie verantwoordelikheid soveel swaarder op ons. Ons volk moet besef dat ons ons vryheid verloor het deur verraad en dat daar weer met alle mag geveg sal moet word om dit te herwin. Dié stryd sal op alle toepaslike terreine voortgesit moet word. Ten diepste is ons oortuig dat daardie vryheid verwesenlik kan word deur die herlewing van Afrikanernasionalisme en deur die vernuwing van ons geloof in onsself as 'n God-geroepe volk.
* Dat die herdenking van die Tweede Vryheidsoorlog vir ons volk 'n herbevestiging moet wees van ons band met die verlede en dit moet getuig van ons trou aan die heldegeslag van 1899-1902. Alleen wanneer ons getrou bly aan onsself sal ons voortbestaan as 'n volk en sal ons die magte wat teen ons gemonster word, weerstaan en oorwin. In hierdie geloof wil ons die toekoms tegemoet gaan – as 'n volk wat in sy siel onoorwinlik is, as 'n volk wat in die stryd sy krag van Bo ontvang, en as 'n volk wat weier om onderwerping as 'n finale uitslag van die geskiedenis te aanvaar, net soos die Afrikaner ná 1902 ook geweier het om permanente Britse heerskappy oor Suid-Afrika as die finale uitslag van die oorlog te aanvaar.
Die Afrikanervolk staan sonder enige twyfel voor die grootste uitdaging van sy bestaan sedert 11 Oktober 1899: ons taal, kultuur en godsdiens word in ons skole en op talle ander terreine misken; ons reg op ons eie vaderland word ons ontsê. Wanneer 'n volk voor so 'n uitdaging te staan kom, is daar net een eerbare weg, en dit is stryd – stryd totdat die oorwinning verkry is, voortdurende en volgehoue stryd ter wille van dit wat stryd werd is, naamlik die reg om as 'n volk in die geskiedenis voort te bestaan soos God dit beskik het. Genl. Christiaan de Wet het in 1900 gesê dat 'n volk se selfrespek dit van hom verg dat hy nie sonder stryd sal toesien hoe sy vaderland van hom vervreem word nie. Om dieselfde rede, ter wille van ons selfrespek, mag die Afrikaner vandag ook nie onderwerping en vervreemding aanvaar nie.
Hierdie waarheid is deur die heldegeslag van 1899-1902 in bloed neergeskryf op die bladsye van die geskiedenis. Laat ons vandag antwoord op die oproep van pres. Paul Kruger en laat ons neem uit die verlede wat goed en reg, edel en skoon is, om daarop ons toekoms te bou. Dan sal die vryheidswinde gewis weer oor ons velde lag, en sal die geslagte wat kom met eer en respek kan praat oor die Afrikaners van vandag, soos ons ook oor die helde van 1899 –1902 kan praat.
'n Volk wat sy verlede voortdurend voor oë hou en 'n volk wat sy helde eer, is 'n gesonde volk. Mag dit ook van die Boere-Afrikaners van ons dag gesê word:
"dat ons nie kon gebuig word soos hul geweld dit wou,
maar dat ons hoog kon lewe, slegs aan ons bloed getrou."
08-14-2005, 01:22 PM #5
Ek ken baie vir Boeregeskiedenis oor Boerevolk, lande, presidents en vlae. Ek vergeet nooit nie oor vir ZAR se eerste president. Dis Marthinus Wessel Pretorius was eerste president van ZAR (1857-1863 en Mei 1864-1871) en ook OVS (1860-1863). Ek hou baie van Boeregeskiedenis en Boerevolk.
08-18-2005, 06:02 PM #6
Geagte Meneer de Klerk
Dit is duidelik dat u ons verklaring nie behoorlik gelees het nie.
Nee, hierdie is nie 'n "debat" wat u beheer en wat u kan aansluit of afsluit soos dit u behaag nie. Die Boerevolk het u nie verkies om namens hom of vir hom te praat nie. U sal nie hierdie volk doodgedruk kry nie, nie solank daar een lid daarvan oorbly nie. Neem nou asb eens en vir altyd kennis: daar bestaan in hierdie land Afrikaners en 'n Boerevolk, en hulle is nie sinonieme van mekaar nie.
Natuurlik sal my siening nie u totale luistertal verteenwoordig nie. Dit verteenwoordig inteendeel slegs die siening van die Boerevolk, soos telkens in dokumente en verklarings uiteengesit, en aan u genoem. Telkens word hierdie siening egter geignoreer. Hoe lank gaan u nog probeer om maar net nog gewigte op die kookpot se deksel te probeer stapel?
Daar is reeds sedert die begin van Radio Pretoria se uitsendings beswaar gemaak teen hierdie dubbelslagtigheid. Elke keer is die besware uit die pad uit geredeneer of geignoreer. Deur die eenparige besluit van die Raad is daar al telkens besluite gemaak wat die luisteraars ongelukkig gestem het en aggressie teen die radio laat opbou het. Meneer, die ongelukkigheid loop diep, baie diep, maar die meeste mense is te ordentlik om te kla, en loop dan maar liewer. Terloops, van die lede van die Boerevolk het van dag een af húlle volle gewig agter die radiostasie ingegooi, was bereid om met húlle fisiese “lywe” die stasie te verdedig, op ‘n stadium toe baie van die wat nou die besluite neem, nog lojaal was aan en na die regering se Afrikaanse diens geluister het. Inderwaarheid was die simbool van die Boerevolk, die Vierkleur van Transvaal, van die begin af die simbool wat oor die uitsaaitoring en ander fasiliteite gewapper het. Die Vierkleur is die simbool van die Boerevolk, en is selfs so geregistreer. Dit was nog nooit die simbool van die sogenaamde "Afrikaner" nie. Op die sentiment van die Boerevolk is hierdie Radiostasie dan ook gebou. Geen wonder dus, dat , sodra daar geld geskenk moet word, die luisteraars Boere genoem word nie, maar wanneer daar oor die Geskiedenis gepraat word, verander die luisteraars skielik in Afrikaners. Hoe wil u dit verklaar?
Al die teenwoordiges op daardie koue nag op Kleinfontein is getuies dat die Raad van Direkteure deur die luisteraars destyds eenparig versoek is om nie te sluit nie, en om nie 'n lisensie te bekom nie. Die direkteure van ONS RADIO het desondanks voortgegaan, lynreg teen die wil van die luisteraars in, en selfs vandag nog word beware van luisteraars maar gedurig net "afgelag" en die Direkteure steur hulle aan niks. Die feit dat iets 'n eenparige besluit van 'n Raad was, maak nie so 'n besluit noodwendig 'n geldige of selfs'n goeie besluit nie, en nog minder maak dit so 'n besluit noodwendig aanvaarbaar. Die wette van die Meders en Perse was ook destyds onveranderbaar, en tog moes koning Darius dit op die ou end verander, omdat sy aanvanklike besluit verkeerd was. Ook koning Darius wou die verskillend volke een maak, maar die geskiedenis bewys dat hy misluk het. In elk geval het geen buitestaander 'n kans om op die Raad van Direkteure te kom nie; dit weet u so goed soos ek. Ons, die getroue publiek, kan maar net toekyk hoe besluite gemaak word en betaal vir die uitvoering daarvan, terwyl ‘n uitgesoekte “binnekring” komend uit ‘n uitgesoekte geheime groep, die besluite neem. Indien enigiemand 'n mening lug, word dit beskou as 'n vyandige aanslag, wat grimmig en ongenaakbaar afgeweer moet word; die "debat" word daar en dan "afgesluit", en die sweer gaan maar net voort. Hoe lank gaan u nog aanhou om luisteraars se besware te onderdruk? (Vergelyk bv inbeller om 08:25 op 17 Augustus, en ander gevalle.) Dit is eenvoudig nie aanvaarbaar nie. Om te beweer dat die Raad van Direkteure iets eenparig besluit het, tel dus geen punte nie. Hulle kan bv eenparig besluit my motor is groen, maar dit verander niks aan die feit dat hy in werklikheid blou is nie. Al besluit hulle ook eenparig ek is 'n Chippewa-Rooihuid, maak dit my nie een nie.
In elk geval neem u direkteure slegs besluite oor ons radio, maar nie oor die Boerevolk nie. Die Boerevolk sal oor homself besluit. U taak as radio is slegs om te berig oor hierdie volk, en nie om besluite namens hom te neem nie. Die Boerevolk sal dinge doen. Berig u maar net daaroor en moenie ons aksies aan ander volke toeskryf nie. Ons is nie hulle nie.
Dit is nie waar dat ons na twaalf jaar eers hierdie beswaar indien nie. Die beswaar is lopend gemeld deur verskeie Boerevolk-instansies op verskeie geleenthede en plekke. Die saak word egter telkens baie vinnig doodgedruk of as 'n skeuring in "Afrikanergeledere" voorgehou. Die saak raak egter nou uiters akuut. Hoe lank moet die masker nog op bly? Hoe lank gaan u aanhou om Boerevolksorganisasies voor te hou as Afrikanerorganisasies? Hoeveel langer moet daar weggeskram word van die vermelding van die naam en identiteit van die Boerevolk en sy lede? Hoeveel langer gaan die sogenaamde "Boeremag" as 'n verleentheid behandel word in plaas van as die trots van die Boerevolk, veral aangesien daar tot dusver nog geen snars teen hulle bewys is nie, maar die staat se eie getuies reeds die staat se skuld bewys het? Wanneer gaan ONS STASIE die Boerevolk se saak opneem? (Nie die Afrikaner of Boere-Afrikaner s'n of die rugbykykende Afrikanerpubliek s'n nie, maar die Boerevolk s'n?) Hoe lank moet die bluf volgehou word? Hoe lank gaan die Boerevolk verhoed word om sy vryheid te bekom omdat hy gedurig die "Afrikaner"as 'n blok aan sy been moet saamsleep?
U bewering, "die HNP beskou die volk as Afrikaners" is geen argument nie. Watter volk beskou hulle as Afrikaners? Die Afrikaners? Natuurlik sal die Afrikaner die Afrikaner as sy volk beskou. Dis die HNP se reg, en ons gun hom dit. Daar is ook mense wat hulleself beskou as deel van 'n tweede groep, die Boere-Afrikaners. As hulle dit wil wees is hulle welkom. Ons gun hulle dit. Ons praat egter van 'n ander volk, die Boerevolk, 'n aparte volk. Ons is nie Afrikaners nie, en wil nie so bekendstaan of met hulle verwar word of deur hulle verteenwoordig word nie.
Paul Kruger se laaste boodskap was gerig aan die ganse Afrikaanstalige Blankedom, nie aan die Boerevolk nie. U weet dit so goed soos ek. So ook het hy hom nog tot die bree blankedom van Wes-Europa gewend, en die hele blankedom van destyds was bewus van wie die Boerevolk was, maar niemand het geweet van die Afrikaners nie. Tot vandag toe is die naam Boer aldaar bekend. Weereens hou u argument dus nie water nie.
Nee Meneer, hierdie is nie 'n debat nie. Dit gaan nie oor 'n debat nie, maar oor 'n sjibbolet. Hierdie dinge is ononderhandelbaar en ondebatteerbaar. Hier is 'n feit waaraan u dringend moet aandag gee. U kan dit nie uit die weg ruim deur dit eenvoudig "af te sluit" nie. Moet asseblief nie weer die verkeerde keuse maak nie. As u nie nou luister nie, sal die klippe dit wel uitroep: hier is 'n aparte volk, die Boerevolk, en ons is nie Afrikaners nie.
namens Onafhanklike Lede van die Boerevolk
www.Boerevryheid.co.za Apartheid SA General Forum 7 05-11-2006 02:09 PM